Bernt Evinius Beruldsen Hovdan

Bernt Evinius Beruldsen Hovdan (født 11. april 1875 i Dypvåg, død 15. juni 1933 på Nordstrand) var en norsk jurist og politiker for Venstre.

Hovdan tok studenteksamen ved Gundersens skole i Kristiania i 1893 og blei cand.jur. i 1897. Han var så sakførerfullmektig på Voss ei tid. I 1898 blei han tilsatt ved Riksforsikringsanstalten. Etter å ha vært sakførerfullmektig i hovedstaden et års tid blei han konstituert som politiassistent i Skien. Fra høsten 1901 var han politifullmektig flere steder nordpå. I 1910 blei han politimester i Narvik, og i 1913 byfogd samme sted. Han var også byens magistrat fra vervet blei oppretta i 1903. Fra 1918 til 1925 var han sorenskriver i Steigen, hvoretter han fikk samme embete i Hønefoss (Ringerike). Fra tid til annen var han ekstraordinær dommer i Høyesterett. På grunn av dårlig helse tok han avskjed i 1933 og flytta til Nordstrand, men døde etter kort tid.

Hovdan var medlem av Narvik bystyre 1920–1922. Han hadde også flere andre kommunale verv og verv innen næringslivet. Han var medlem av Nordland fylkes jernbanekomite 1920–1922 og av Ofotbanens tilsynskomite.

I valgperioden 1916–1918 representerte han valgkretsen Bodø og Narvik på Stortinget. Han var medlem  først av justiskomiteen, deretter av jernbanekomiteen. I valgperioden 1907–1909 var han vararepresemtant fra samme krets. 

Sammen med Einar Blix gav han ut Festskrift til Narviks 25. årsjubileum i 1926.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Bodø og Narvik
Stortingsrepresentanter 1916–1918
Lokalpolitikere i Narvik
Venstre-politikere i Nordland
Norske jurister
Norske politimestere
Norske høyesterettsdommere
Personer fra Tvedestrand kommune